или записва през цялото време на изпитването. За стоманените резервоари втората част от изпитването се приема за успешна, ако вторичното предпазно устройство за освобождаване на налягането не се отваря под 110 % от зададеното налягане на първото предпазно устройство за освобождаване на налягането и ограничава налягането в резервоара до не повече от 136 % от МДРН, ако се използва предпазен клапан, или до 150 % от МДРН, ако като вторично предпазно устройство за освобождаване на налягането се използва разрушаваща се мембрана. За другите материали на резервоара трябва да се докаже, че притежават еквивалентно ниво на безопасност.
 2.3.
 Изпитване за проверка на експлоатационните показатели при прекратяване на работата вследствие на пожар.
 2.3.1.
 Изпитваната система за съхранение на втечнен водород трябва да бъде представителна за проектирането и производството на подложения на одобряване тип. Тя трябва напълно да е завършена и да бъде монтирана с цялото ѝ оборудване.
 2.3.2.
 Първата част от изпитването се провежда съгласно следната процедура:
 а)изпитването на огън се провежда при напълно охладен резервоар (съгласно процедурата в точка 2.2.1.);
 б)през предходните 24 часа резервоарът е съдържал обем втечнен водород, който е най-малко равен на половината от водния обем на вътрешния съд на резервоара;
 в)резервоарът се зарежда с втечнен водород, така че количеството на втечнения водород, измерено от системата за измерване на масата, да представлява половината от максимално допустимото количество, което може да се съхранява във вътрешния съд на резервоара;
 г)на 0,1 m под резервоара се запалва огън. Дължината и широчината на огъня надвишават размерите на проекцията на резервоара с 0,1 m. Температурата на огъня е най-малко 590 °C. Огънят трябва да продължи да гори през цялото време на изпитването;
 д)налягането на резервоара в началото на изпитването трябва да бъде между 0 MPa и 0,01 MPa при температурата на кипене на водорода във вътрешния съд на резервоара;
 е)изпитването продължава, докато налягането в резервоара спадне до или под налягането в началото на изпитването, или, като алтернатива, в случай че първото ПУОН е от тип с повторно затваряне, изпитването продължава, докато предпазното устройство се отвори за втори път; и
 ж)условията на изпитването и достигнатото максимално налягане в резервоара по време на изпитването се записват в сертификат за изпитването, който се подписва от производителя и техническата служба.
 2.3.3.
 Изпитването се счита за успешно, ако са изпълнени следните изисквания:
 а)вторичното предпазно устройство за освобождаване на налягането не трябва да се задейства при налягане, което е по-ниско от 110 % от зададеното налягане на първичното предпазно устройство за освобождаване на налягането; и
 б)резервоарът не трябва да се разрушава и налягането във вътрешния съд на резервоара не трябва да надвишава допустимия интервал при повреда на вътрешния съд на резервоара.
 2.3.4.
 Допустимият интервал при повреда за стоманени резервоари е следният:
 а)ако като вторично предпазно устройство за освобождаване на налягането се използва предпазен клапан, налягането вътре в резервоара не трябва да надвишава 136 % от МДРН на вътрешния съд на резервоара;
 б)ако извън зоната с вакуум като вторично предпазно устройство за освобождаване на налягането се използва разрушаваща се мембрана, налягането в резервоара се ограничава до 150 % от МДРН